Communitas » predikantwees
Posts Tagged 'predikantwees'
Voel jy vasgeverf, of slaap jy sleg oor finansies?
Written by Wilma le Roux on February 20, 2014 . Posted in Kursusse, VBO
VBO 7 :
Entrepreneurskap en Finansiële Intelligensie
Die meeste van ons predikante is nie bekend vir ons buitengewone finansiële intelligensie nie!
Ons dink min oor geld, het gewoonlik te min geld(!) en sou verseker verkies om nie daaroor te praat met lidmate nie.
In baie van ons gemeentes begin hierdie ingesteldheid ons nou vang…
Daarom voel ons bevoorreg om oor drie weke 'n nuwe besondere kursus (vir die eerste keer) hier aan te bied. Dit is Dr Gerhard Botha se kursus oor finansiële intelligensie.
Ons weet dat baie van ons gemeentes (en onsself ook!) onder finansiële druk is. Van die redes hiervoor is dat mense vandag net anders oor geld en finansies dink as 'n vyftig jaar gelede. As ons hierdie nuwe patrone nie verstaan en weet hoe om dit te hanteer nie, lê daar baie moeilikheid vir ons voor.
Gerhard gaan in sy kursus met ons praat oor 'n ander manier van dink oor geld en eiendom.
Hy gaan ook Bybelse lyne rondom dit probeer trek en rigting gee oor hoe dit uitspeel in die finansies van gemeentes (sien die inligtingstuk vir meer informasie).
Gerhard maak tereg 'n konneksie tussen hoe ons self dink oor geld en hoe ons met die gemeente praat oor geld.
Daarom is deel van die kursus dat ons ook oor ons eie omgang met geld moet nadink. (Natuurlik sal dit op 'n diskrete manier gedoen word.)
Hierdie kursus sal ook help vir jou wat dalk 'n leraar in 'n deelpos is en wat dink aan 'n aanvulling van jou inkomste.
Ons beveel hierdie kursus baie sterk aan vir almal wat weet dat hulle meer moet begin dink oor hierdie kant van ons werk!
Wanneer: 4-5 Maart 2014
As jy wil inskryf hiervoor, kliek hier: VBO 7 Entrepreneurskap en finansiële intelligensie
Die sperdatum is Donderdag 27 Februarie.
NUWE GEVORDERDE VBO-KURSUS
Written by Wilma le Roux on November 12, 2013 . Posted in Dienste-Communitas, Kursusse, VBO
Die bedoeling met die gevorderde sertifikaat in Bedieningsvernuwing is om aan leraars wat behoefte daaraan het, 'n meer inklusiewe en omvattende reeks kursusse aan te bied wat hulle op 'n veel breër front gaan heroriënteer t.o.v. van die bedieningseise vandag.
Hierdie sertifikaat sal 'n gesamentlike poging van al drie VBO-instansies (Communitas/Ekklesia, Shepherd en Excelsus) wees.
Die kursus bestaan uit nege samehangende blokke wat oor 'n periode van drie jaar gedoen word – drie blokke per jaar – en wat deelnemers op die belangrikste fasette van die bediening heroriënteer. Die gedagte is dat daar reeds volgende jaar met die eerste drie blokke begin word.